# Saoirse Ronan

Saoirse Úna Ronan (ˈsɜːrʃə ˈuːnə ˈroʊnən) (New York, AEB, 1994ko apirilaren 12a) irlandar jatorriko estatubatuar aktorea da. Paul Ronan aktore irlandarrak eta Monica Ronanek daukaten alaba bakarra da. Saoirsek hiru urte zituenean, Irlandara joan zen bizitzera eta Carlowko konderrian hazi zen. Txikia zenean bere aitari laneraino laguntzen zion askotan.
Saoirse telebistan The Clinic (2003) eta Proof (2004-2005) telesailetan agertu zen lehen aldiz. Garai hartan, Harry Potter eta Felixaren Ordena filmean Luna Lovegood izeneko pertsonaia interpretatzeko frogak egin zituen, baina azkenean Evanna Lynch aukeratu zuten. Saoirse ospea irabazten hasi zen Atonement (2007) Joe Wrightek zuzendutako pelikulari esker. Han Briony Tallis izeneko 13 urteko neskato bat interpretatu zuen.
Ronan lau aldiz izendatu dute Oscar Sarietan, Atonement (2007), Brooklyn (2015), Lady Bird (2017) eta Little Women (2019) filmeetan egindako lanarengatik, eta lau aldiz BAFTA Sarietan. Guztira, Urrezko Globo Sari bat eta Satellite Sari bat irabazi ditu, besteak beste.

## Zenbait datu interesgarri:

* Aktoreak herritartasun bikoitza dauka: AEBko eta Irlandako hiritarra da.
* Gaur egun New Yorken bizi da.
* Bere izenak "Askatasuna" esan nahi du.
* Bere abizenak ingeleraz "little seal" esan nahi du.
* Oscar Sarietara izendatutako aktore gazteetariko bat da.
* 6 sari eta 10 izendapen lortu zituen Brooklyn filmean egindako lanarengatik (Colm Tóibínen izen bereko liburuaren egokitzapena).

## Filmografia:

| Urtea | Filma edo Telesaila | Pertsonaia |
| 2019 | Little Women | Josephine "Jo" March |
| 2018 | Mary Queen of Scots | Maria I.a Eskoziakoa |
| 2018 | The Seagull | Nina |
| 2017 | Lady Bird | Christine "Lady Bird" McPherson |
| 2017 | On Chesil Beach | Florence |
| 2017 | Loving Vincent | Margaret Gachet (ahotsa) |
| 2015 | Weepah Way for Now | Emily (ahotsa) |
| 2015 | Brooklyn | Ellis |
| 2015 | Stockholm, Pennsylvania | Leia Dargon |
| 2014 | Robot Chicken | Various Characters |
| 2014 | Lost River | Rat |
| 2014 | The Grand Budapest Hotel | Agatha |
| 2013 | Justin and the Knights of Valour | Talia (ahotsa) |
| 2013 | How I Live Now | Daisy |
| 2013 | The Host | Melanie Stryder / Wanda |
| 2012 | Byzantium | Eleanor |
| 2011 | Violet & Daisy | Daisy |
| 2011 | Hanna | Hanna |
| 2010 | The Way Back | Irena |
| 2010 | The Secret World of Arrietty | Arrietty (ahotsa; ingeles bikoizketa) |
| 2009 | The Lovely Bones | Susie Salmon |
| 2008 | City of Ember | Lina Mayfleet |
| 2007 | Death Defying Acts | Benji McGarvie |
| 2007 | Atonement | Briony Tallis (13 urte) |
| 2007 | The Christmas Miracle of Jonathan Toomey | Celia Hardwick |
| 2007 | I Could Never Be Your Woman | Ozzie |
| 2005 | Proof | Orla Boland |
| 2003-2004 | The Clinic | Rhiannon Geraghty |

## Erreferentziak:

* ↑ (Ingelesez) «Sheesh! Dennis Quaid sorry for mangling Saoirse Ronan's name» RTE 2017-05-03 jatorrizkotik artxibatua (artxibatze data: 2017-05-03) (Noiz kontsultatua: 2023-07-26).
* ↑ (Ingelesez) «Saoirse Ronan admits disappointment over 'Harry Potter' Luna Lovegood role» IrishCentral.com 2011-08-03 (Noiz kontsultatua: 2021-02-22).
* ↑ (Ingelesez) Saoirse Ronan receives fourth Oscar nomination. 2020-01-13 (Noiz kontsultatua: 2021-02-22).
* ↑ «Sláinte, Grá agus Saoirse. | Geroa Galarraga» www.argia.eus (Noiz kontsultatua: 2021-02-22).
* ↑ Renfro, Kim. «The 31 youngest Oscar nominees of all time» Insider (Noiz kontsultatua: 2021-02-22).
* ↑ Brooklyn - IMDb. (Noiz kontsultatua: 2021-02-22).

## Kanpo estekak

* http://hoycinema.abc.es/perfil-cine/saoirse-ronan-122980/biografia.html
* http://www.boomsbeat.com/articles/105813/20151211/50-facts-saoirse-ronan.htm
* http://www.boomsbeat.com/articles/105813/20151211/50-facts-saoirse-ronan.htm
* Datuak: Q228603
* Multimedia: Saoirse Ronan / Q228603